Versindaba » Blog Archive » Andries Bezuidenhout. Peau noire, masques blancs
Wednesday, May 18th, 2016 | Binneblik.
6 Kommentare op "Andries Bezuidenhout. Peau noire, masques blancs"
May 18th, 2016 at 9:46 pm
Andries, herinner jy my nou – so met jou "voel effe verveeld met uie, eiers en rissies" – aan die stillewe wat ons elke Woensdag van 2 tot 5 nm in standerd 9 en 10 gedoen het. Sonder om jou te kritiseer, ek kan nie onthou dat ons ooit oor verveling gekla het nie. My punt is, ek wonder wat kinders vandag van so 'n roetine sal sê?!
Ons kunsjuffrou was "tannie van Zyl" (soos ons haar genoem het) en my matriekjaar was ook haar laaste jaar in die onderwys. Sy was toe al lankal beroemd vir haar studente se uitstekende werk. Een van haar geheime was: die beste kwaliteit kwasse, gouache, pastelle (Rembrandt) en papier. 'n Mens het al in standerd 6 geweet wat jy in matriek gaan doen. Suiwer uitstekende tegniek – dit was haar doel. Dit mag nie baie kreatief in vandag se terme klink nie, maar dit maak vir my sin – beman iemand met tegniek, met vaardigheid en los sy verstand uit vir hom/haarself …
Sy was asmaties en het altyd twee klein hondjies van 'n sekere soort by haar gehad – hulle was glo goed vir asma – en sy het dus selde van haar stoel opgestaan. As mens kla oor 'n appel of 'n skynsel op die koperpot of oor hoe die lig deur die groen bottel of turquois organzalap val wat jy nie regkry nie het sy net gesê: "Kyk wat jy sien". Die meeste van haar studente het A's van die departement gekry vir daardie stillewes …
Sy het die mensliggaam met die mooiste lyne geteken … Tussen my pa se Scopes en tannie van Zyl se hand as sy die mens se liggaam teken is ek steeds versot op die naakfiguur as genre …
En nou het ek nog eers begin vertel van hoe sy kunsgeskiedenis aangebied het nie … my mond het oopgehang oor wat sy wys en vertel, vanaf die Egiptiese piramides in standerd 6 tot by Dada en die Surrealiste in standerd 10 …
Aan tannie van Zyl:
"laat haar dan al dansdansende
vryheidsliedere sing vir Afrika"
Dankie vir nog 'n lekker blog.
Maria, dis nou 'n heerlike reaksie om te lees! Interessante punt oor tegniek en verstand. Tannie van Zyl het darem die verstand betrek by die deel oor kunsgeskiedenis, maar ek verstaan wat jy bedoel met die waarde van 'n tegniese opleiding wat nie op 'n tipe styl aandring nie. Kazuo Ishiguro se "Artist of the floating world" is in hierdie verband 'n interessante boek – oor die skool deel van kunsskole. Een van die mense in ons werkswinkel was vir baie lank 'n kunsdosent by Stellenbosch. Sy het self by Michaelis studeer. Ek het die gesprekke tussen haar en Andries Gouws insiggewend gevind – oor hoe kunsopleiding ook deur modegiere ("tendense" is seker 'n minder gelaaide woord) in die kunswêreld beïnvloed word. Verskoon tog die onsamehangende gedagtes.
May 19th, 2016 at 7:46 pm
Dankie vir leidraad na Kazuo Ishiguro se "Artist of the floating world" Andries – die titel wink na iets interessant vir my.
Andries is dit jou werk, hierdie pop-skilderye? Dis nie duidelik uit jou stuk nie. Dis pragtig. Dra my waardering oor aan die kunstenaar.